Document ID: 31996R2377

ΚΑΝΟΝΙΣΜΟΣ (ΕΚ) αριθ. 2377/96 ΤΗΣ ΕΠΙΤΡΟΠΗΣ της 13ης Δεκεμβρίου 1996 για την τροποποίηση του κανονισμού (ΕΚ) αριθ. 1261/96 για τον καθορισμό του ισοζυγίου προβλέψεων εφοδιασμού των Καναρίων Νήσων σε αμπελουργικά προϊόντα που υπάγονται σε ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2537/95 της Επιτροπής (2), και ιδίως το άρθρο 2, το άρθρο 3 παράγραφος 4 και το άρθρο 4 παράγραφος 4,
Εκτιμώντας:
ότι στον κανονισμό (ΕΚ) αριθ. 1261/96 της Επιτροπής (3) έχουν προβλεφθεί στο παράρτημα ΙΙ τα ποσά των ενισχύσεων που είναι απαραίτητες για να είναι δυνατός ο εφοδιασμός των Καναρίων Νήσων σε κοινοτικούς οίνους για την περίοδο από 1ης Ιουλίου 1996 έως 30 Ιουνίου 1997 7 ότι οι ενισχύσεις αυτές έχουν καθοριστεί συναρτήσει των ποσών που προβλέπονται για τις εξαγωγικές επιστροφές των κοινοτικών οίνων 7 ότι οι επιστροφές αυτές πρόσφατα μειώθηκαν από τον κανονισμό (ΕΚ) αριθ. 2083/96 της Επιτροπής (4) που τροποποιεί τον κανονισμό (ΕΚ) αριθ. 2805/95 (5) για τον καθορισμό των εξαγωγικών επιστροφών στον αμπελοοινικό τομέα 7
ότι η εφαρμογή των κριτηρίων καθορισμού της κοινοτικής ενισχύσεως στην παρούσα κατάσταση των αγορών στον εν λόγω τομέα, και ιδίως στις τιμές και στις τιμές των προϊόντων αυτών στο ηπειρωτικό μέρος της Κοινότητας και στη διεθνή αγορά οδηγεί στο να καθοριστεί η ενίσχυση στον εφοδιασμό των Καναρίων Νήσων στα ποσά που περιλαμβάνονται στο παράρτημα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 1261/96 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1996.

Labels: 17
19
5
3
18